
ДО 
ОБЩИНСКИ СЪВЕТ

ГР. ОПАКА

ДОКЛАДНА ЗАПИСКА

ОТ ЛЮТФИ РЕЯНОВ – КМЕТ НА ОБЩИНА ОПАКА

ОТНОСНО: Отменяне на Правилника за определяне на базисни наемни цени на имоти – собственост на Община Опака и приемане на Наредба за определяне на базисни цени при отдаване под наем на общинско имущество
Уважаеми господа общински съветници,

С Решение № 5 на Общински съвет – Опака, прието с Протокол № 6 от 19.01.2000 година беше приет Правилник за определяне на базисни наемни цени на имоти – собственост на Община Опака. 
Основна причина налагаща отменяне на Правилника за определяне на базисни наемни цени на имоти – собственост на Община Опака и приемане на Наредбата за определяне на базисни цени при отдаване под наем на общинско имущество е извършеният анализ от Общинска администрация през текущата година. Целта на тази промяна е да се актуализират началните цени за отдаване под наем на общинските имоти чрез търг или конкурс в местната наредба, така че да съответстват на динамично развиващите се процеси в страната ни. За прилагането на наредбата не са необходими финансови средства. Очакваните резултати от прилагането на наредбата са повишаване на приходите в бюджета на общината.

На основание чл.26, ал.2 от ЗНА проектът за нова наредба е публикуван в официалната интернет страница на Община Опака – www.opaka.bg на 12.12.2015г. , като по този начин е дадена възможност на всички заинтересовани лица да се запознаят с него и да изразят становище.

В тази връзка предлагам Общински съвет гр. Опака да обсъди и вземе следното 
ПРОЕКТО-РЕШЕНИЕ:
На основание чл. 21, ал.2 от ЗМСМА във връзка с чл.26, ал.2 и чл. 28 от Закона за нормативните актове, чл.21 от Наредбата за реда за придобиване, стопанисване, управление, разпореждане с общинско имущество и чл.79 от Административно-процесуалния кодекс Общински съвет – Опака приема Наредба за определяне на базисни цени при отдаване под наем на общинско имущество.

Наредбата за определяне на базисни цени при отдаване под наем на общинско имущество влиза в сила три дни след публикуването й на официалната интернет страница на Община Опака– www.opaka.bg.
С уважение,

ЛЮТФИ РЕЯНОВ

КМЕТ НА ОБЩИНА ОПАКА

Съгласувал: 
Галя Кулева 
Секретар на Община Опака
Изготвил:

Милена Стойкова

Ст. експерт „У-е на собствеността и соц. д-ти”

